2013.gada 12.novembrī Noteikumi Nr. 1288

Rīgā (prot. Nr. 60 1.§)

**Grozījumi Ministru kabineta 2008.gada 19.maija noteikumos Nr.333 "Noteikumi par darbības programmas "Cilvēkresursi un nodarbinātība" papildinājuma aktivitāti "Administratīvo šķēršļu samazināšana un publisko pakalpojumu kvalitātes uzlabošana""**

Izdoti saskaņā ar

Eiropas Savienības struktūrfondu

un Kohēzijas fonda vadības likuma

18.panta 10.punktu

1. Izdarīt Ministru kabineta 2008.gada 19.maija noteikumos Nr.333 "Noteikumi par darbības programmas "Cilvēkresursi un nodarbinātība" papildinājuma aktivitāti "Administratīvo šķēršļu samazināšana un publisko pakalpojumu kvalitātes uzlabošana"" (Latvijas Vēstnesis, 2008, 79.nr.; 2009, 88., 137.nr.; 2011, 63.nr.; 2012, 3., 93., 202.nr.) šādus grozījumus:

1.1. izteikt 15.punkta trešo teikumu šādā redakcijā:

"Kopējais aktivitātē pieejamais finansējums ir 2 948 935 *euro*, tai skaitā Eiropas Sociālā fonda finansējums 2 506 595 *euro* un valsts budžeta finansējums 442 340 *euro*, ja projekta un aktivitātes finansējums netiek samazināts šo noteikumu 16.1 un 16.2 punktā noteiktajā kārtībā.";

1.2. izteikt 16.punktu šādā redakcijā:

"16. Minimālā kopējā attiecināmo izmaksu summa vienam projektam šajā aktivitātē ir 1 422 872 *euro*. Maksimālā kopējā attiecināmo izmaksu summa vienam projektam šajā aktivitātē ir 2 134 308 *euro*.";

1.3. aizstāt 16.1 punktā skaitli un vārdu "955 000 latiem" ar skaitli un vārdu "1 358 843 *euro*";

1.4. izteikt 16.2 punktu šādā redakcijā:

"16.2 Ja aktivitātes īstenošanas laikā projektā tiek samazināts finansējums šo noteikumu 16.1 punktā noteiktajā kārtībā līdz 1 358 843 *euro*, tad kopējais aktivitātē pieejamais finansējums ir 2 884 905 *euro*, tai skaitā Eiropas Sociālā fonda finansējums 2 452 170 *euro* un valsts budžeta finansējums 432 735 *euro*.";

1.5. aizstāt 21.2.apakšpunktā skaitli un vārdu "150 latu" ar skaitli un vārdu "213 *euro*".

2. Noteikumi stājas spēkā 2014.gada 1.janvārī.

Ministru prezidenta vietā –

aizsardzības ministrs Artis Pabriks

Finanšu ministra vietā –

zemkopības ministre Laimdota Straujuma